कर्नाटक : राज्यपाल ने गृह मंत्रालय को रिपोर्ट सौंपी  
रिपोर्ट में कहा गया है कि राज्य ने उन दो वकीलों के दावों की पुष्टि के लिए 93 दस्तावेज मांगे थे, जिन्होंने मुख्यमंत्री के खिलाफ शिकायत की थी।
कर्नाटक के राज्यपाल हंसराज भारद्वाज ने केन्द्रीय गृह मंत्रालय को एक रिपोर्ट भेजकर उन कारणों की जानकारी दी है जिनकी वजह से उन्होंने राज्य के मुख्यमंत्री बीएस येदियुरप्पा के खिलाफ अभियोजन की मंजूरी दी है।  रिपोर्ट में कहा गया है कि राज्य ने उन दो वकीलों के दावों की पुष्टि के लिए 93 दस्तावेज मांगे थे, जिन्होंने मुख्यमंत्री के खिलाफ शिकायत की थी।  भारद्वाज ने कहा कि उन्होंने राज्य सरकार को 17 दिन का समय दिया था तथा उन्होंने केवल 80 दस्तावेज ही मुहैयार कराए।  शेष 13 दस्तावेजों को वकीलों ने मुहैया कराया जो उन्होंने सूचना का अधिकार कानून के इस्तेमाल के जरिये हासिल हुए थे। उन्होंने कहा, मैंने सभी 93 दस्तावेजों का विश्लेषण किया और उसी के आधार पर मंजूरी दी है।